கேள்வி: லாவண்யா தற்கொலை வழக்கு - நிகழ்வு பற்றி நீங்கள் என்ன அறிந்துள்ளீர்கள்?
பதில்: லாவண்யா முருகானந்தம், தமிழ்நாட்டின் தஞ்சாவூர் மாவட்டத்தில், ''ஃபிரான்சிஸ்கன் மிஷனரீஸ் ஆஃப் மேரி'' அமைப்பால் நிர்வகிக்கப்படும், அங்கீகரிக்கப்பட்ட சிறுபான்மைப் பள்ளியான திரு இதயப் பெண்கள் மேல்நிலைப் பள்ளி, தஞ்சாவூர் 17 வயது மாணவி ஆவார். 2022 சனவரி 9 அன்று, லாவண்யா தற்கொலை செய்துகொள்ள பூச்சிக்கொல்லி மருந்தைக் குடித்தார். மருத்துவமனைக்கு அழைத்துச் செல்லப்பட்ட நிலையில் சுயநினைவு அடைந்தார். 2022 சனவரி 19 அன்று அவர் உயிரிழந்தார்.
கேள்வி: லாவண்யா தற்கொலை வழக்கு - வழக்கின் வரலாறு பற்றி தகவல் சொல்.
பதில்: லாவண்யாவின் மரணத்திற்குப் பிறகு, தற்கொலைக்குத் தூண்டியதாகக் குற்றம் சாட்டி விடுதிக் காப்பாளர் சிறார் நீதி (குழந்தைகளின் பராமரிப்பு மற்றும் பாதுகாப்பு) சட்டம், 2015 இன் கீழ் தற்கொலைக்கு தூண்டிய குற்றச்சாட்டின் கீழ் கைது செய்யப்பட்டார். லாவண்யாவுடன் தொடர்புடைய 50 பேரை காவல்துறையினர் விசாரித்தனர். இவ்வழக்கில் தாங்கள் எவ்விதத் தவறும் இழைக்கவில்லை என பள்ளி நிருவாகம் மறுத்தது. தங்கள் மகள் மதம் மாறுவதற்கு அழுத்தம் கொடுக்கப்பட்டதாகக் கூறிய புகார்களை காவல்துறை பெரிதாக எடுத்துக் கொள்ளவில்லை என்று லாவண்யாவின் தந்தையும், சித்தியும் தெரிவித்தனர். தஞ்சாவூரைச் சேர்ந்த மூத்த காவல்துறை அதிகாரி ராவலி பிரியா கண்டபுனேனி, லாவண்யாவின் புகார் மற்றும் மரண வாக்குமூலம் ஆகியவற்றை காவல்துறை தரப்பு நீதித்துறை நடுவர் முன்னிலையில் பதிவு செய்துள்ளதாகத் தெரிவித்தார். லாவன்யாவின் வாக்குமூலங்களைப் பதிவு செய்தபோது, ​​லாவண்யா மதமாற்றம் குறித்து ஏதும் குறிப்பிடவில்லை. அப்பெண்ணின் பெற்றோரும் மதமாற்றம் குறித்து எவ்விதக் குற்றச்சாட்டையும் முன்வைக்கவில்லை. மதமாற்றம் தொடர்பான குற்றச்சாட்டுகள் குறித்தும் காவல்துறை விசாரணையைத் தொடங்கியுள்ளதாக அவர் குறிப்பிட்டார். சமூக ஊடகங்களில் பகிரப்பட்ட காணொளியின் நம்பகத்தன்மையையும், அதனை வெளியிட்டவரின் நோக்கங்களையும் கண்டறிவதற்காக, அக்காணொளியைப் பதிவு செய்தவரை காவல்துறையினர் தேடி வந்தனர். பாதிக்கபட்ட சிறுமியின் அடையாளத்தை வெளியிடுவது சட்ட மீறல் என்று அந்தக் காவல்துறை அதிகாரி தெரிவித்தார்.
கேள்வி: லாவண்யா தற்கொலை வழக்கு - தமிழ்நாடு குழந்தைகளுக்கான உரிமைகள் கண்காணிப்பகம் பற்றி தகவல் சொல்.
பதில்: தமிழ்நாடு குழந்தை உரிமைகள் கண்காணிப்பகம் (TNCRW), 'கல்வி உரிமை மன்றம் – தமிழ்நாடு', 'குழந்தைத் தொழிலாளர் எதிர்ப்பு இயக்கம் – தமிழ்நாடு' மற்றும் 'ஷவுட் ஃபார் ஃப்ரீடம்' ஆகிய அமைப்புகளுடன் இணைந்து, வழக்கறிஞர் ஒருவரின் தலைமையில் உண்மை கண்டறியும் குழு ஒன்றை அமைத்தது. Chennai News - Times of India |url=https://timesofindia.indiatimes.com/city/chennai/conversion-ruled-out-in-thanjavur-case/articleshow/89513910.cms |access-date=6 March 2022 |work=The Times of India |agency=TNN |date=12 February 2022 |language=en}} லாவண்யாவின் குடும்பத்தினர், பள்ளிக் கல்வித் துறை அதிகாரிகள், பள்ளி நிருவாகத்தினர், சக மாணவர்கள், உள்ளாட்சிப் பிரதிநிதிகள் ஆகியோரைச் சந்தித்த பிறகு, அக்குழு தனது அறிக்கையைச் சமர்ப்பிக்க இருந்தது. லாவண்யாவின் மரணத்தில் கூறப்படும் மதமாற்றக் கோணம் 'கற்பிக்கப்பட்ட ஒன்று என்றும், அது அரசியல்படுத்தபட்டு வருவதாகவும்' அக்குழு தனது அறிக்கையில் குறிப்பிட்டது. இறப்புக்குக் காரணமாக கூறப்படும் மதமாற்றக் கோணம் 'கற்பனையாகப் புனையப்பட்டது என்றும், அரசியலாக்கப்பட்டுள்ளது' என்றும் தமிழ்நாடு குழந்தை உரிமைகள் கண்காணிப்பகத்தின் குழு கண்டறிந்தது. மதமாற்றம் குறித்த கூற்றுகள் தொடர்பாக, இக்குழுவினர் பொதுமக்களிடமும் கிராமப் பஞ்சாயத்து உறுப்பினர்களிடமும் நேரடி விசாரணை மேற்கொண்டனர். நிருவாகத் தரப்பினர் மதமாற்றம் தொடர்பான எவ்விதச் சொற்களையும் பயன்படுத்தவில்லை என்பதை அவர்கள் கண்டறிந்தனர். லாவண்யாவின் தற்கொலைக்கு, அவரது வீடு மற்றும் விடுதியில் நிலவிய சூழலே காரணமாக அமைந்திருக்கக்கூடும் என்று அக்குழு கருதியது. மாணவி எதிர்கொண்ட உளவியல் சார்ந்த சிக்கல்களைப் பள்ளி நிர்வாகமோ அல்லது விடுதி நிர்வாகமோ கவனத்தில் கொள்ளவில்லை என்றும்; அச்சிக்கல்கள் குறித்து அவரது பெற்றோருடன் கலந்தாலோசித்துத் தீர்க்கவும் அவர்கள் முயலவில்லை என்றும் அக்குழுவின் அறிக்கை சுட்டிக்காட்டியது.
கேள்வி: லாவண்யா தற்கொலை வழக்கு - நீதிமன்ற நடவடிக்கைகள் குறித்து விரிவாக சொல்லுங்கள்.
பதில்: மாநில காவல்துறை விசாரணையில் தங்களுக்கு நம்பிக்கை இல்லை என்று கூறிய லாவண்யாவின் பெற்றோர் சனவரி 21 அன்று சென்னை உயர் நீதிமன்றத்தை அணுகி மத்திய புலனாய்வு அமைப்பின் விசாரணையைக் கோரினர். சனவரி 31 அன்று சென்னை உயர் நீதிமன்றம் இந்த வழக்கை மேலும் விசாரணைக்காக நடுவண் புலனாய்வுச் செயலகம் மாற்ற உத்ததரவிட்டது. 2022 பிப்ரவரி 14 அன்று, சென்னை உயர் நீதிமன்றத் தீர்ப்பை எதிர்த்துத் தமிழ்நாடு அரசு தாக்கல் செய்த மனுவை விசாரித்த உச்ச நீதிமன்றம், உயர் நீதிமன்றத் தீர்ப்பில் தலையிட மறுத்துவிட்டது.
கேள்வி: லாவண்யா தற்கொலை வழக்கு - சரிபார்க்கப்படாத காணொளி பற்றி விளக்கவும்.
பதில்: லாவண்யா இறந்த பிறகு, விசுவ இந்து பரிசத்தின் அரியலூர் மாவட்டம் செயலாளரால் பதிவு செய்யப்பட்ட, சரிபார்க்கப்படாத ஒரு காணொளி சமூக ஊடகங்களில் பகிரப்பட்டது. அதில், விடுதியின் துப்புரவு, பராமரிப்பு, நிருவாகம் தொடர்பான பணிகளைச் செய்ய தான் கட்டாயப்படுத்தப்பட்டதாக லாவண்யா குற்றம் சாட்டுவது காணப்படுகிறது. லாவண்யா கிறிஸ்தவ மதத்திற்கு மாறுமாறு வற்புறுத்தப்பட்டது என்ற தொனி அந்தக் காணொளியில் இருந்தது. பின்னர் மேலும் மூன்று காணொளிகள் கசிந்தன. லாவண்யா மருத்துவமனையில் சிகிச்சை பெற்றுக்கொண்டிருந்தபோது, ​​அவளது இரண்டாவது காணொளி படமாக்கப்பட்டிருப்பதாகத் தோன்றுவதாக தி இந்து செய்தி வெளியிட்டது. விடுதியில் தான் செய்யவேண்டிய கல்விசாரா பணிகளின் காரணமாகப் படிப்பில் கவனம் செலுத்த இயலாமல் போனதால், லாவண்யா தற்கொலைக்கு முயன்றதாக அந்தக் காணொளி சித்தரித்திருந்தது. அந்தக் காணொளியில் மதமாற்றம் குறித்த எந்தக் குறிப்பும் இடம்பெறவில்லை. ஒரு காணொளியில், தனது தனிப்பட்ட விவரங்களை சொன்னதன் மூலம் அவள் தன்னை அடையாளப்படுத்திக்கொண்டாள். மற்றொரு காணொளியில், பள்ளியில் தன்னக்கு இடப்பட்ட வேலைகள் குறித்து அவள் விவரித்தாள்; வேறொரு காணொளியில், அவள் தனது சித்தி குறித்துப் பேசினாள். அந்தக் காணொளிகள் முதலில் காவல்துறையினரால் விசாரிக்கப்பட்டன; பின்னர், அது தொடர்பான வழக்கு சென்னை உயர் நீதிமன்றத்தின் மதுரை அமர்வில் விசாரிக்கப்பட்டது. மேற்கோள்கள் பகுப்பு:2022 இல் இந்தியா பகுப்பு:தற்கொலை செய்து கொண்டோர் பகுப்பு:2022 நிகழ்வுகள்